

**РЕПУБЛИКА БЪЛГАРИЯ**

**МИНИСТЕРСКИ СЪВЕТ**

Проект

**ПОСТАНОВЛЕНИЕ № …………**

**от ………………………… година**

**ЗА изменение и допълнение на Правилника за прилагане на Закона за лова и опазване на дивеча , приет с** [**Постановление № 151**](apis://Base=NORM&DocCode=55693&Type=201) **от 2001 г.** (обн., ДВ, [бр. 58](apis://Base=NORM&DocCode=10261001&Type=201) от 2001 г.; [Решение № 3722](apis://Base=CORT&DocCode=&Type=201) от 2002 г. на Върховния административен съд – [бр. 43](apis://Base=NORM&DocCode=10261002&Type=201) от 2002 г.; изм. и доп., [бр. 41](apis://Base=NORM&DocCode=10261003&Type=201) и 101 от 2003 г.; [Решение № 654](apis://Base=CORT&DocCode=&Type=201) от 2004 г. на Върховния административен съд – [бр. 10](apis://Base=NORM&DocCode=1026109015&Type=201) от 2004 г.; изм. и доп., [бр. 15](apis://Base=NORM&DocCode=1026110080&Type=201) от 2009 г., [бр. 80](apis://Base=NORM&DocCode=1026111048&Type=201) от 2010 г., [бр. 48](apis://Base=NARH&DocCode=1026117019&Type=201) от 2011 г.; [Решение № 12586](apis://Base=CORT&DocCode=260752&Type=201) от 2016 г. на Върховния административен съд – [бр. 19](apis://Base=NARH&DocCode=1026117079&Type=201) от 2017 г.; изм. и доп., [бр. 79](apis://Base=NARH&DocCode=1026118088&Type=201) от 2017 г., [бр. 88](apis://Base=NARH&DocCode=1026119016&Type=201) от 2018 г.; [Решение № 1944](apis://Base=CORT&DocCode=264253&Type=201) от 2019 г. на Върховния административен съд – [бр. 16](apis://Base=NARH&DocCode=1026119028&Type=201) от 2019 г.; изм. и доп., бр. 28 от 2019 г. и бр. 68 от 2021 г.)

**МИНИСТЕРСКИЯТ СЪВЕТ**

**ПОСТАНОВИ****:**

**§ 1.** В чл. 15 се правят следните изменения и допълнения:

1. Алинея 1 се изменя така:

„(1) Изпитите за придобиване право на лов се провеждат на не повече от две места в териториалния обхват на всяко държавно предприятие по чл. 163 от Закона за горите на една редовна изпитна сесия от 1 юни до 30 юли и една поправителна изпитна сесия от 1 до 31 октомври по график, утвърден от изпълнителния директор на ИАГ.“

2. Алинея 2 се изменя така:

„(2) До 15 май директорът на Държавното предприятие по чл. 163 от Закона за горите предлага на изпълнителния директор на ИАГ график за провеждане на изпитите за придобиване право на лов, в редовната изпитна сесия.“

3. В ал. 3 след думите „се явяват на изпит в“ се добавя „района на дейност на Държавното предприятие по чл. 163 от Закона за горите, в чиито териториален обхват попада“.

**§ 2.** В чл. 16, ал.1 думите „писмен тест“ се заменят с „електронен тест“.

**§ 3.** В чл. 16а се правят следните изменения:

1. В ал. 1 думата „Писменият“ се заменя с „Електронният“;

2. Алинея 5 се отменя;

3. В ал. 6, думата „писмения“ се заменя с „електронния“.

**§ 4.** В чл. 16г, ал. 2, т. 1 се изменя така:

„1. резултати от проведения електронен тест на кандидатите“.

**§ 5.** В чл. 17а се правят следните изменения и допълнения:

1. Алинея 2 се изменя така:

„(2) Лицата, които поради обективна невъзможност не се явят на изпита по чл. 16 и 17 или не го издържат, имат право да се явят на поправителна изпитна сесия през месец октомври на същата година.“;

2. В ал. 3 думите „30 май“ се заменят с „1 септември“;

3. Създава се ал. 5:

„(5) До 15 септември директорът на държавното предприятие по чл. 163 от ЗГ предлага на изпълнителния директор на Изпълнителната агенция по горите график за провеждане на поправителен изпит за придобиване право на лов.“

**§ 6.** В чл. 19, ал. 2 думите „лицата по чл. 22, ал. 4, т. 2 и 3 от Закона за лова и опазване на дивеча и специалист по ловно стопанство“ се заменят с „Държавното предприятие по чл. 163 от Закона за горите“.

**§ 7.** В чл. 52, ал. 7 се създава изречение трето „Протоколът от комисията се съгласува от директора на съответната регионална дирекция по горите.“

**§ 8.** В чл. 65б се правят следните изменения и допълнения:

1. Алинея 4 се изменя така:

„(4) Ловните сдружения, които членуват в Националното ловно-рибарско сдружение – Съюз на ловците и риболовците в България, до 31 март превеждат по сметката на Националното ловно сдружение 30 на сто от средствата по ал. 1 и 2 за разселване на дивеч.“

2. Създават се ал. 5 и 6:

„(5) Ловните сдружения, които не членуват в Националното ловно-рибарско сдружение – Съюз на ловците и риболовците в България, разходват 30 на сто от средствата по ал. 1 и 2 за разселване на дивеч.“

„(6) Контролът по изразходването на средствата по ал. 4 и ал. 5 се осъществява от регионалните дирекции по горите. Ловните сдружения по чл. 30 от Закона за лова и опазване на дивеча, които не разходват средствата по ал.4 и ал. 5 се лишават от право на лов.“

**§ 9.** В чл. 65в се правят следните изменения и допълнения:

1. В ал. 3, т. 2 след думите „горски стопанства“ съюзът „и“ се заменя със запетая, а накрая се добавя „и чрез регионалните дирекции по горите.“

2. Създава се ал. 4:

„(4) При констатирано неизпълнение на изискванията на чл. 65б, директорът на съответната регионална дирекция по горите предлага на директора на съответното ДГС/ДЛС да забрани ползването на дивеча в съответния ловностопански район за срок от 3 месеца до една година.“

**§ 10**. В допълнителната разпоредба в §1 се създава нова т. 1:

„1. „Електронен изпит“ е изпит, положен в електронна среда, чрез електронно устройство.

**§ 11.** Навсякъде в правилника думите „министъра на земеделието, храните и горите“ и „Министерството на земеделието, храните и горите“ се заменят съответно с „министъра на земеделието“ и „Министерството на земеделието“.

**МИНИСТЪР-ПРЕДСЕДАТЕЛ:**

**ГЪЛЪБ ДОНЕВ**

**ГЛАВЕН СЕКРЕТАР НА МИНИСТЕРСКИЯ СЪВЕТ:**

**КРАСИМИР БОЖАНОВ**

**и.д. Главен секретар на Министерството на земеделието:**

**Александър Нейчев**

**Директор на дирекция „Правни дейности и законодателство   
на Европейския съюз“, Министерство на земеделието:**

**Десислава Петрова**